นิกเกอิปิดพุ่งขึ้น 170.47 จุด รับดาวโจนส์ทำนิวไฮ-เงินเยนอ่อน
นิกเกอิปิดพุ่งขึ้น 170.47 จุด รับดาวโจนส์ทำนิวไฮ-เงินเยนอ่อน
24 พ.ย. 2559

ดัชนีนิกเกอิตลาดหุ้นโตเกียวปิดพุ่งขึ้นในวันนี้ โดยดัชนีนิกเกอิปิดพุ่งขึ้น 170.47 จุด หรือ 0.94% แตะที่ 18,333.41 จุด ทำสถิติปิดบวกติดต่อกัน 6 วันทำการ หลังจากดัชนีดาวโจนส์ตลาดหุ้นนิวยอร์กทำสถิติสูงสุดติดต่อกัน 3 วันทำการเมื่อคืนนี้ นอกจากนี้ ข้อมูลเศรษฐกิจที่แข็งแกร่งของสหรัฐยังส่งผลให้สกุลเงินดอลลาร์แข็งค่าเมื่อเทียบกับเงินเยน ซึ่งช่วยหนุนหุ้นกลุ่มส่งออกดีดตัวขึ้นด้วย